ভারতনা এক্তিব কেসলোদতা হন্থরকপগী মাইকৈদা লেপ্তনা চংশিল্লি; নুমিৎ ১৯৭নিগী মতুংদা লাখ ২.১৪ লৈখ্রে\nহৌখিবা পুং ২৪দা নুংতিগী থেংনবা অনৌবা কেস ১৫,৯৬৮ রেজিস্তর তৌখ্রে\nPosted On: 13 JAN 2021 11:41AM by PIB Imphal\nভারতকী এক্তিব কেসলোদ অসি ঙসি লাখ ২.১৪ (২,১৪,৫০৭)দা হায়থখ্রে। অপুনবা পোজিতিব কেসশিংদা এক্তিব কেসশিংগী লৈরিবা শরুক অসি মখা তানা ২.০৪%দা হন্থখ্রে। মসি নুমিৎ ১৯৭নিগী মতুংদা খ্বাইদগী নেম্বনি। জুন ৩০, ২০২০দা অপুনবা এক্তিব কেস ২,১৫,১২৫ ওইখি।\nহৌখিবা পুং ২৪দা অপুনবা এক্তিব কেসশিংদা কেস ২০৫১ পুন্না হন্থখিবগী রেকোর্দ তৌখি।\nভারত্তা নুংতিগী থেংনবা কেসশিং অসি নুমিৎ খুদিংগী লেপ্পা লৈতনা হন্থরকপী রেজিস্তর তৌরি। হৌখিবা পুং ২৪দা লৈবাক অসিগী মশিংদা নুংতিগী থেংনবা অনৌবা কেস ১৬,০০০দগী (১৫,৯৬৮) তানা হাপচিনখ্রে। অমরোমদা হৌখিবা পুং ২৪দা ১৭,৮১৭ নাবা ফগৎখ্রে। অনৌবা কেসশিংদগী ফগৎখিবশিংনা মশিং হেল্লকপা অসিনা এক্তিব কেসশিংদা লেপ্তনা হন্থহনখ্রে।\nপুন্না ফগৎখিবা কেস ১০,১২৯,১১১ শুখ্রে মসিনা নাবা ফগৎপগী চাং ৯৫.৫১% ওইহনখ্রে। নাবা ফগৎখিবা কেসশিং অমসুং এক্তিব কেসশিংগী মরক্তা লৈরিবা খেৎনবা অসি লেপ্তনা হেনগৎলক্লি অমসুং হৌজিক্কী ওইনা ৯৯,১৪,৬০৪ য়ৌখ্রে।\nনৌনা ফগৎখিবা কেসশিংগী ৮১.৮৩%দি রাজ্য/য়ু.তি. ১০দগী ওইবা উবা ফংখ্রে।\nকেরেলানা ফগৎখিবা ৪,২৭০গা লোইননা নোংমা খক্তদা মশিং খ্বাইদগী য়াম্না ফগৎপগী রিপোর্ত তৌরকখ্রে। নৌনা ফগৎখিবা ৩,২৮২গা লোইননা মহারাস্ত্রনা মতুং ইন্নখ্রে। ছত্তিসগরনা নুংতিগী ফগৎপা ১,২০৭ অমগা রেকোর্দ তৌখ্রে।\nঅনৌবা কেসশিংগী ৭৪.৮২%দি রাজ্য অমসুং য়ু.তি. ৭তগী ওইখ্রে।\nহৌখিবা পুং ২৪দা কেরেলানা নুংতিগী থেংনবা অনৌবা কেস ৫,৫০৭ থেংনদুনা মশিং খ্বাইদগী য়াম্বা রিপোর্ত তৌখ্রে। মহারাস্ত্রনা অনৌবা কেস ২,৯৩৬ রেকোর্দ তৌখ্রে অরোমদা কর্নাতকানা ঙরাং অনৌবা কেস ৭৫১ রিপোর্ত তৌখ্রে।\nহৌখিবা পুং ২৪দা শীখিবগী রিপোর্ত তৌখিবা কেস ২০২গী মনুংদা ৭০.৩০% রাজ্য/য়ু.তি. তরেৎতগী ওইখ্রে।\nমহারাস্ত্রনা শীখিবা ৫০ রিপোর্ত তৌখ্রে। কেরেলা অমসুং ৱেস্ত বেঙ্গদা মথং শীৎনা নৌনা শীখিবা ২৫ অমসুং ১৮ থেংনদুনা মতুং ইন্নখ্রে।\nকোবিদ-১৯ বেক্সিনেসন দ্রাইব জনুৱারী ১৬, ২০২১দগী হৌনবা শেম শাখ্রে। লৈবাক শিনবা থুংনা পাঙথোক্কদবা এক্সর্সাইস অসি মীয়াম্না শরুক য়াবা (জন ভাগিদরী)গী প্রিন্সিপল; মীখলগী এক্সপরিয়েন্স শীজিন্নবা (বুথকী লালোং) অমসুং য়ুনিভর্সেল ইম্ম্যুনাইজেসন প্রোগ্রাম (য়ু.আই.পি.); হৌজিক লৈরিবা হেল্থকিয়র সর্ভিসেস, মরু ওইনা নেস্নেল প্রোগ্রামশিং অমসুং প্রাইমরী হেল্থ কিয়রদা কমপ্রোমাইস তৌদনা; সাইন্তিফিক অমসুং রিগুলেতরী নোর্মশিং, অতোপ্পা এস.ও.পি.শিং কমপ্রোমাইস তৌদনা; অমসুং তেক্নোলোজীনা দ্রিবন তৌবা পথাপ নাইনা অমসুং লাইনা ইমপ্লিমেন্ত তৌবগী থৌওংশিং অসিগা লোইননা পাঙথোক্কনি।\nকোবিদ-১৯ বেক্সিন রোল-আউৎ অসিনা হেল্থকিয়র ৱার্করশিং অমসুং ফ্রন্তলাইন ৱার্করশিংদা অহানবা খুদোংচাবা পীগনি অমসুং হায়রিবা অসি করোর ৩ ওইরগনি, মসিগী মতুংদা চহি ৫০গী মথক্ত আ অমদি কো-মোর্বিদিতীসগা লোইননা চহি ৫০গী মখা লৈবা মীওই করোর ২৭রোমদা ফংহনগনি।\nস্তদী তেক্নোলোজী ফ্রেমৱার্কশিং অসিনা বেক্সিনেসন দ্রাইব অসি পথাপ নাইনা অমসুং লাইনা ইমপ্লিমেন্ত তৌবা ঙমহনগনি।\nঅনৌবা য়ু.কে. বেরিএন্ত জিনোমনা পোজিতিব ওইবা মীওইগী অপুনবা মশিং ঙসি ১০২ শুখ্রে।\n(Release ID: 1688188) Visitor Counter : 7\nRead this release in: English , Urdu , Hindi , Marathi , Assamese , Punjabi , Gujarati , Tamil , Telugu , Kannada\n(Release ID: 1688188)
